การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556

การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่เกษม นิมมลรัตน์ ที่ได้ลาออกโดยให้เหตุผลเรื่องปัญหาสุขภาพ การเลือกตั้งจัดขึ้นในวันที่ 21 เมษายน พ.ศ. 2556

 ที่มา 
ในเดือนมีนาคม พ.ศ. 2556 นายเกษม นิมมลรัตน์ สมาชิกสภาผู้แทนราษฎร สังกัดพรรคเพื่อไทย ขอลาออกจากตำแหน่งสมาชิกสภาผู้แทนราษฎร โดยให้เหตุผลเรื่องปัญหาสุขภาพ และต้องการจะทำงานการเมืองในท้องถิ่นจังหวัดเชียงใหม่มากกว่า และปฏิเสธข่าวที่ว่าเป็นการลาออกเปิดทางให้นางเยาวภา วงศ์สวัสดิ์ ลงสมัครรับเลือกตั้ง เพื่อเตรียมเป็นนายกรัฐมนตรีสำรอง“เจ๊แดง” นายกฯอะไหล่

 ผู้สมัคร 

 พรรค ผู้สมัคร หมายเลข   ยางพาราไทย  ทวีศักดิ์ ภูพา  <center>1<center>  เพื่อไทย  เยาวภา วงศ์สวัสดิ์  <center>2<center>  ประชาธิปัตย์  กิ่งกาญจน์ ณ เชียงใหม่  <center>3<center>  พลังสหกรณ์  ร้อยตรี ทวีป ยอดเศรณี  <center>4<center>

 ทวีศักดิ์ ภูพา 
ทวีศักดิ์ ภูพา อดีตครูโรงเรียนเชียงใหม่คริสเตียน อำเภอเมืองเชียงใหม่ จังหวัดเชียงใหม่

 เยาวภา วงศ์สวัสดิ์ 
เยาวภา วงศ์สวัสดิ์ อดีตสมาชิกสภาผู้แทนราษฎรจังหวัดเชียงใหม่ 1 สมัย และอดีตสมาชิกสภาผู้แทนราษฎรแบบบัญชีรายชื่อ กรรมการบริหารพรรคไทยรักไทย (บ้านเลขที่ 111) น้องสาวของพันตำรวจโททักษิณ ชินวัตร ภริยาของนายสมชาย วงศ์สวัสดิ์ อดีตนายกรัฐมนตรี

 กิ่งกาญจน์ ณ เชียงใหม่ 
กิ่งกาญจน์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย อดีตกรรมการบริหารพรรคความหวังใหม่ ภริยาของธวัชวงศ์ ณ เชียงใหม่ อดีตรัฐมนตรีช่วยว่าการกระทรวงการคลัง, กระทรวงการต่างประเทศ, กระทรวงสาธารณสุข

 ทวีป ยอดเศรณี 
ทวีป ยอดเศรณี หัวหน้าพรรคพลังสหกรณ์ อดีตผู้ตรวจราชการกรมส่งเสริมสหกรณ์ กระทรวงเกษตรและสหกรณ์

 ผลการเลือกตั้ง 

เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน

 เหตุการณ์ต่อเนื่อง 
การร้องเรียนทุจริตการเลือกตั้ง

พรรคประชาธิปัตย์ โดยนายธนิตพล ไชยนันทน์ ผู้อำนวยการการเลือกตั้งซ่อมฯ ได้ยื่นเรื่องร้องเรียนต่อคณะกรรมการการเลือกตั้งประจำจังหวัดเชียงใหม่ กรณีนายอำเภอสันกำแพง แม่ออน และดอยสะเก็ด วางตัวไม่เป็นกลาง โดยมีการสั่งการให้กำนันผู้ใหญ่บ้านรวบรวมรายชื่อประชาชนเพื่อขอให้สิทธิเลือกตั้งล่วงหน้า เป็นผลให้มีจำนวนผู้ลงทะเบียนเลือกตั้งล่วงหน้ามากกว่าปกติถึง 10 เท่าเลือกตั้งซ่อม สส.เชียงใหม่เขต 3 ปชป.ร้อง กกต.นายอำเภอวางตัวไม่เป็นกลาง

 อ้างอิง 

เชียงใหม่ พ.ศ. 2556
เชียงใหม่
หมวดหมู่:การเลือกตั้งในจังหวัดเชียงใหม่